open-index/open-wikipedia-markdown huggingface dataset:
Kopršivnicė

**Kopršivnicė** (kartais netiksliai Kopršivnicės, ; ; ) – miestas Moravijos-Silezijos krašte, Čekijoje. Priklauso Novy Jičyno rajonui. Per miestą teka Kopršivničkos () upokšnis. 22 597 gyventojai (2014 m. duomenys). Išvystyta plieno, inžinerijos ir automobilių pramonė, taip pat chemijos, farmacijos, stiklo, gumos, popieriaus ir tekstilės gamyba. Gaminamas alus.

1870 m. atidarytas paštas. Iki 1918 m. Kopršivnicės priklausė Habsburgų monarchijai.

## Galerija

Technical museum in Koprivnice.JPG|Kopršivnicės technikos muziejus
St. Bartolomew Church in Koprivnice.JPG|Šv. Bartolomėjaus bažnyčia
Kopřivnice panorama 2.jpg|Miesto panorama


## Šaltiniai
Vsetynas

**Vsetynas** () – miestas Zlyno krašte, Čekijoje. 26 817 gyventojų (2013 m. duomenys). Per miestą teka Vsetinskos Bečvos upė. Įsikūręs Vizovicių aukštumose. Svarbus pramonės, ekonomikos, kultūros ir sporto centras.

## Istorija
Rašytiniuose šaltiniuose pirmą kartą paminėtas 1297–1308 m. dokumentuose. 1297 m. paminėtas Vsetynas prie Bečvos upės. 1308 m. dokumente paminėtas miestelis vadintas *Setteinz*, paminėta bažnyčia, malūnas ir Froidsbergo pilis.

## Miestų partnerystė
*  Stara Liubovnia, Slovakija
*  Mėdlingas, Austrija
*  Trenčianske Teplicė, Slovakija
*  Bytomas, Lenkija
*  Vrgoracas, Kroatija
Colin Firth

**Kolinas Endriu Firtas** (; g. 1960 m. rugsėjo 10 d.) – Anglijos filmų, televizijos ir teatro aktorius. Jo filmai pasaulio mastu uždirbo 3 milijardus JAV dolerių. Jo labiausiai pripažintas vaidmuo yra Jurgis VI 2010 m. filme „Karaliaus kalba“, už kurį jis gavo Oskarą.

## Filmai ir televizija

## Šaltiniai

## Nuorodos

*
Kajol

**Kadžol Devgan** (; g. 1974 m. rugpjūčio 5 d.) – Indijos aktorė, daugiausia vaidinanti Bolivudo filmuose.

Gimė bengalų-marathų šeimoje Mumbajuje, tėvai – aktorė Tanudža ir režisierius Šomu Mukherdži. Jos šeima buvo aktorių dinastijos dalis: žymi aktorė Rani Mukherdži yra Kadžol pusseserė. Aktorė karjerą pradėjo būdama šešiolikos – 1992 m. debiutavo filme *Bekhudi*, kuris didelės sėkmės nesulaukė. 1993 m. vaidino populiariame filme *[[Baazigar]]*. Ši juosta žymi  Kadžol ir Šahrukh Khano dueto Bolivude pradžią.

Kadžol pasižymėjo vaidindama filmuose *[[Karan Arjun]]* ir *[[Dilwale Dulhania Le Jayenge]]*. Pastarasis filmas – vienas sėkmingiausių Bolivudo istorijoje. Tačiau sėkmingiausios Kadžol juostos –  Karano Džoharo režisuotos *[[Kuch Kuch Hota Hai]], [[Kabhi Khushi Kabhi Gam]]* ir *[[My Name is Khan]]*. Visuose šiuose filmuose Kadžol vaidino Šahrukho Khano partnerę.

## Apdovanojimai

* Filmfair geriausia aktorė:
** 1996 m. (*Dilwale Dulhania Le Jayenge*)
** 1999 m. (*Kuch Kuch Hota Hai*)
** 2002 m. (*Kabhi Khushi Kabhi Gam*)
** 2007 m. (*Fanaa*)
** 2011 m. (*My Name is Khan*)
Raguoliai su kremu

**Raguoliai su kremu** () – 1981 m. itališka erotinė komedija.

## Siužetas

Domenikas, besiverčiantis tuo, kas siuva drabužius dvasininkams, atvyksta naujo užsakymo į kitą miestą. Čia jo pagalbos paprašo išvaizdi moteris Mariana, besislapstanti nuo pavydaus vyro. Domenikas mėgina suvilioti moterį, tačiau, bijodamas būti demaskuotas, prisistato savo kaimyno Gabrieliaus vardu ir nurodo jo adresą. 

Po kurio laiko Mariana nusprendžia atvykti į miestą ir prasideda Domeniko problemos...

## Pagrindiniai aktoriai
: *Aktorius – vaidmuo*
* Edwige Fenech – Mariana
* Lino Banfi – Domenikas Petruzelis
* Gianni Cavina – Gabrielius
* Marisa Merlini
* Armando Brancia
* Maurizio Tocchi
Pokeris lovoje

**Pokeris lovoje** () – 1974 m. itališka erotinė komedija.

## Siužetas

Batų pardavėjas Mikelis turi ydą – nuolat pralaimi kortomis dideles sumas. Kad padengtų skolas, jis už pinigus teikia intymias paslaugas moterims. Tapęs priklausomas nuo dviejų jį finansuojančių seserų Lili ir Monikos, Mikelis susidomi ir kaimynystėje gyvenančio nevykusio rašytojo Alberto žmona Eva, tačiau nuolatinės nesėkmės prie kortų stalo sukelia vis naujas problemas.

## Pagrindiniai aktoriai
: *Aktorius – vaidmuo*
* Carlo Giuffre – Mikelis 
* Edwige Fenech – Eva
* Didi Perego – Monika
* Franca Valeri – Džiulija
* Carlo Delle Piane – Toninas
* Lia Tanzi – Marisa 
* Oreste Lionello – Alberto
* Enzo Cannavale
ISO 3166-2:AZ

**ISO 3166-2:AZ** – Tarptautinės standartizacijos organizacijos nustatyto standarto ISO 3166-2 pokodis, kuris taikomas Azerbaidžanui nusakyti administracinius vienetus. 

Šiuo metu Azerbaidžanui ISO 3166-2 kodai yra apibrėžti 66 rajonams ir 12 miestų.

Kiekvienas kodas yra sudarytas iš dviejų dalių, atskirtas brūkšnio. Kodo pradžia yra AZ – ISO 3166-1 Alfa-2 kodas. Antra dalis yra dvi raidės.

## Autonominė respublika

## Savivaldybės ir rajonai

## Nuorodos
* ISO 3166-2, visų šalių regionų kodų lentelė.
* ISO 3166-1, šalių kodų lentelė.
Karveliškių akmuo

**Karveliškių akmuo** – saugomas geologinis gamtos paveldo objektas, esantis Kaišiadorių rajone, Kruonio seniūnijoje, Karveliškių kaime. Paskelbtas saugomu Kaišiadorių rajono savivaldybės tarybos 1992 m. spalio 1 d. sprendimu Nr. 231.

Masyvus riedulys guli pievoje prie kelio  (vakarų pusėje), paribyje su Prienų rajono teritorija, apie 5 km į pietus nuo Kalvių, šalia sodybos. Paminklinis akmuo pažymėtas informaciniu ženklu, gerai matomas iš toli. Tai Karveliškių kaimo geologinis senbūvis, neliestas ir nejudintas nuo ledynmečio laikų. Antžeminė jo dalis tėra 107 cm, tačiau nežinoma, kokia akmens kūno dalis slypi po žeme.

## Duomenys

* Aukštis – 107 cm
* Ilgis – 310 cm
* Plotis – 264 cm

## Literatūra

* Vidmantas Malinauskas. *Kaišiadorių rajono gamtos paminklai*. Kauno raj.: Lututė ISBN 9986-756-00-6

## Šaltiniai

## Nuorodos

* Saugomų teritorijų valstybės kadastras  
* Apie Karveliškių akmenį Kaišiadorių enciklopedijoje
Degučio akmuo

**Degučio akmuo** – masyvus riedulys, stūksantis  Medinų kaime, Nemaitonių seniūnijoje, Kaišiadorių rajone. Savivaldybės saugomu geologiniu gamtos paveldo objektu paskelbtas 1992 m.

Akmuo randamas Medinuose esančioje Degučio sodyboje, apie 0,4 km į vakarus nuo kelio  arba tiek pat į šiaurės rytus nuo kaimo kryžkelės, kurioje stūkso Medinų akmenys. Prie objekto informacinis ženklas neįrengtas, aplinkui iškirsti vešėję krūmokšniai. Riedulys stūkso sodybos šiaurės vakariniame pakraštyje, apie 15 m nuo ūkinio pastato, kur guli nejudintas nuo neatmenamų laikų. Apie trečdalį akmens yra po žeme. Nuo akmens atsiveria žemėjanti banguotų laukų panorama. 

## Duomenys

Tai vidutinio dydžio saugomas akmuo Kaišiadorių rajone. Jam būdinga ledymnečio kelionių deformacija bei pilka spalva.

* Ilgis – 1,9 m
* Plotis – 2,4 m
* Aukštis – 3,0 m

## Literatūra

* Vidmantas Malinauskas. *Kaišiadorių rajono gamtos paminklai*. Kauno raj.: Lututė ISBN 9986-756-00-6

## Šaltiniai

## Nuorodos

* Saugomų teritorijų valstybės kadastras  
* Medinai
Medinų akmenys

**Medinų akmenys** – du masyvūs akmenys, saugomi geologiniai gamtos paveldo objektai, esantys Medinų kaime, Nemaitonių seniūnijoje, Kaišiadorių rajone. Paskelbti saugomais Kaišiadorių rajono savivaldybės tarybos 1992 m. spalio 1 d. sprendimu Nr. 231.

Abu akmenys guli greta, Medinuose esančioje kryžkelėje prie kelio . Pažymėti informaciniais ženklais (neįskaitomi). Nuo kryžkelės pietų kryptimi atsiveria žemėjanti atvirų laukų panorama, vakarų pusėje už 250 m įsikūrusi pakelės sodyba. Įkalnėje, 0,4 km į šiaurės rytus esančioje sodyboje stūkso Degučio akmuo.

## Duomenys

Abu akmenys patrauklūs savo spalva, geologinių kristalų struktūra, forma ir dydžiu. Prie kelio atvilkti melioratorių iš gretimų laukų. Pirmasis akmuo – piramidės formos, rausvo atspalvio. Pagal savo aukštį tai trečiasis, pagal tūrį – šeštasis akmuo Kaišiadorių rajone. Antrasis yra mažesnis už savo kaimyną, forma primena netaisyklingą plokščią stačiakampį.

## Literatūra

* Vidmantas Malinauskas. *Kaišiadorių rajono gamtos paminklai*. 1996, Kauno raj.: Lututė ISBN 9986-756-00-6

## Šaltiniai

## Nuorodos

* Saugomų teritorijų valstybės kadastras  
* Nemaitonių seniūnijos gamtos paveldo objektai
* ''Kaišiadorių enciklopedija'': Medinų I akmuo
* 
* ''Kaišiadorių enciklopedija'': Medinų II akmuo
* Lankytinos vietos: Medinų II akmuo (''lithuania.travel'')
Laurence Fishburne

**Lorensas Džonas Fišbernas III** (, g. 1961 m. liepos 30 d.) – JAV aktorius, režisierius, scenaristas ir prodiuseris. Aktorius išgarsėjo Morfėjaus vaidmeniu „Matrica“ (kartu ir šio filmo tęsiniuose).

L. Fišbernas tapo pirmuoju afroamerikiečiu suvaidinusiu Otelą to paties pavadinimo filme pagal William Shakespeare pastatymą. Už savo Ike Turner vaidmenį filme „What's Love Got to Do With It“ aktorius buvo nominuotas Oskarui už pagrindinį vaidmenį. 1992 m. laimėjo Tony apdovanojimą už vaidmenį filme „Two Trains Running“, o 1993 m. – Primetime Emmy Award apdovanojimą už vaidmenį filme „TriBeCa“.

Nuo 2008 iki 2011 m. aktorius vaidino seriale „“.

## Šaltiniai

## Nuorodos
* IMDb profilis
Guminukas

**Guminukas** (; ) – tvirtos konsistencijos želinis saldainis, pagamintas iš stingdiklių, cukraus, maistinių rūgščių, kvapiųjų medžiagų ir dažiklių tirpalo.
Tai kramtūs () saldainiai, paprastai gaminami naudojant želatiną. 

JAV ir Vokietijoje populiariausi guminukai yra guminukai meškučiai (). Kitos įprastinės guminukų formos yra buteliukai, kirminai, varlės, rykliai, kareivėliai, žmogaus kūno dalys (širdys, pėdos, veidai), šviesoforų signalų žmogeliukai (), smurfai.

Guminukai kartais gaminami jungiant su kitokiais saldainių komponentais – zefyrais (), šokoladu, rūgščiuoju cukrumi).

Guminukai jau senai yra populiarūs saldainiai. Juos išrado Vokietijoje *Hans Riegel*. kompanijos „Haribo“ įkūrėjas.

## Guminukų tipai

### Meškučiai
Guminukai meškučiai sukurti Vokietijoje, kur jie žinomi kaip  'guminės meškos' arba  'guminiai meškučiai'. Juos 1922 m. gaminti pradėjo saldainių meistro *Hans Riegel Sr.* 1920 m. įkurta kompanija „Haribo“.

### Kirminai
*Guminukai kirminai* yra dažna guminukų rūšis, 1981 m. liepos 15 d. pradėta gaminti kompanijos „Trolli“, Vokietijos kompanijos „Mederer GmbH“ filialas („Trolli“ JAV filialas nuo 1996 m. priklauso kompanijai „Kraft Foods“). Pradžia sutapo su guminukų meškučių 60-osiomis metinėmis. Vidutiniai „Trolli“  gaminami kirminėliai yra apie 5 cm ilgio. Guminukai kirminai būna nuo 10 iki 25 cm ilgio ir būna dviejų spalvų (ir dviejų skirtingų skonių), kurie kirmino viduryje pereina vienas į kitą. 
Kai kurių kitų prekinių ženklų guminukai kirminai gali būti daugiau nei 2 spalvų ir ilgesni nei originalūs *Trolli Brite Crawlers*. Jie gali būti padengti rūgščia ar kitokia danga. 

### Buteliukai

Guminukai buteliukai paprastai būna klasikinių „Coca-Cola“ butelių pavidalo, kolos skonio. Tokius guminukus gamina daug kompanijų. *Fizzy Blue Bottles*, gaminami „Lutti“  kompanijos, paprastai būna pardavinėjami kaip piltiniai () saldainukai. Jie forma labai panašūs į koka-kolos buteliukus, būna mėlyni ar rausvi, paprastai rūgštūs. Kitos kompanijos gaminamas variantas *Blue Bottles* yra labiau kramtūs, kietesni ir saldesni.

### Žiedai
Žiedų pavidalo guminukai dažniausiai būna apibarstyti cukraus ar rūgščiais milteliais. Vienas dažniausių ir populiariausių žiedų skonių yra persikų, kiti skoniai yra žalio obuolio, meliono, avietės, anyžiaus. Anyžiniai žiedai dažniausiai būna padengto šokolado glaistu. Vienas žinomiausių guminukų žiedų gamintojų yra „Trolli“. Šios kompanijos asortimente žiedai sudaro žymią dalį.

### Raudonos varlės
Australijoje nuo maždaug 1930 m. buvo labai populiarūs varlių pavidalo guminukai. Jie būna raudoni ar žali, nors visus paprastai vadina  'raudonosios varlės'.

### Dantys
Australijoje nuo maždaug 1930 m. buvo labai populiarūs dantų pavidalo guminukai. Jie būna rausvos ir baltos spalvos, kur rausva spalva yra dantenų spalva, o balta – pačių dantų spalva. Skonis silpnai mėtinis, primenantis dantų pastą.


Rasta gummy bears on napkin.jpg|Meškučiai
Gummy cola bottles.jpg|Buteliukai
Tropicales Tropicals (2743991207).jpg|Žiedai
Candy colors.jpg|Paprasti guminukai
Lollie.png|Žindukas
Gummy sharks.jpg|Rykliai
Gummy Bear Cake (13627242753).jpg|Tortas su guminukais


## Nuorodos
Amerikos kino institutas

**Amerikos kino institutas** () – JAV kino pramonės organizacija, ugdanti kino kūrėjus ir skirianti apdovanojimus kino srityje. AFI remia privatūs asmenys ir visuomenė.

Institutą sudaro kino, pramogų, verslo ir akademinių bendruomenių lyderiai. Organizacijos veiklą prižiūri valdymo tarybos pirmininkas seras Howard Stringer ir direktorių tarybos pirmininkas Robert Daly, o vadovauja Bob Gazzale.

## Istorija
Įsteigti Amerikos kino institutą nutarta 1965 m., Baltųjų rūmų Rožių sodelyje prezidento Lyndon B. Johnson paskelbtu mandatu, tokiu būdu siekiant įkurti nacionalinių menų organizaciją, kuri apsiimtų Amerikos kino paveldo išsaugojimu, ugdytų ateinančios kartos kino kūrėjus ir pagerbtų kino pramonei nusipelniusius žmones bei jų kūrybą. AFI buvo įsteigtas po dvejų metų, t. y. 1967-aisiais, gavus lėšų iš Nacionalinio menų fondo, Amerikos kino asociacijos ir Fordo fondo.

Institutas įsteigė režisūros mokymo programą, tuomet žinomą *Center for Advanced Film Studie* pavadinimu. Taip pat ankstyvaisiais gyvavimo metais sukūrė filmų repertuaro parodą, kuri vykdavo Kenedžio vaizduojamųjų menų centre, ir AFI pilnametražių vaidybinių filmų katalogą, dedikuotą Amerikos kino istorijai.

Institutas 1981 m. persikėlė į dabartinį aštuonių akrų teritoriją apimantį Holivudo miestelį. Kino režisūros programa išaugo į AFI konservatoriją, akredituotą aukštąją mokyklą.

Mėgėjiškų filmų repertuaro paroda iš Kenedžio centro buvo perkelta į istorinį, 1938 m. statytą, art deco stiliaus „Silver“ teatro ir kultūros centrą.

## AFI programos
Žemiau pateikiamas AFI rengiamų edukacinių ir kultūrinių programų sąrašas:

* AFI pilnametražių filmų katalogas ir AFI archyvas – visų kino filmų, sukurtų per pirmuosius 100-tą šios meno formos gyvavimo metų, rašytinė istorija – prieinama nemokamai internetu;
* AFI konservatorija – aukštoji kino mokykla, kuriai vadovauja patyrę kino kūrėjai;
* AFI apdovanojimas už gyvenimo nuopelnus – nuo 1973 m. organizuojamas renginys, siekiant pagerbti išdidžius kino pramonės atstovus;
* AFI apdovanojimai – renginys, kuriame skiriami apdovanojimai išskirtiniausiems metų kino filmams ir televizijos programoms;
* AFI 100 Years… series – televizijos renginių ir kino filmų sąrašas;
* AFI kino festivaliai – „AFI Fest“, vykstantis Los Andžele, ir „AFI Docs“, vykstantis Silver Springe, Merilande.
* AFI „Silver“ teatro ir kultūros centras
* „American Film“ – internetinius žurnalas, kuriame apžvelgiamos naujosios ir istorinės kino klasikos.

## Šaltiniai
Antanas Juknevičius (1974)

**Antanas Juknevičius** (g. 1974 m. birželio 13 d.) – Lietuvos bekelės, ralio reidų ir ralio maratonų lenktynininkas, Dakaro ralių dalyvis. 

2018 m. A. Juknevičius pasiekė tuo metu geriausią Dakaro ralio rezultatą tarp visų Baltijos šalių ekipažų, užimdamas 12 vietą.

2019 m. Dakaro ralis Antanui Juknevičiui buvo dešimtasis, ir jam oficialiai suteiktas Dakaro legendos statusas.

Taip pat A. Juknevičius 5 kartus Dakaro ralyje vadovavo tarptautinėms komandoms. A. Juknevičius buvo Kazachstano komandos „Astana“ vadovas. Šios komandos pilotai ne kartą užėmė prizines vietas Dakaro ralyje.

## Pasiekimai Dakare

## Karjeros pasiekimai
* „Rally Kazakhstan 2017“ – 6 vieta absoliučioje įskaitoje 
* „Rally Kazakhstan 2016“ – 3 vieta absoliučioje įskaitoje, 1 vieta T2 įskaitoje 
* „Abu Dhabi Desert Challenge 2011“ – 6 vieta absoliučioje įskaitoje ir 1 vieta klasėje 
* „Dakar series“ / „Silk Way Rally 2009“ – 10 vieta absoliučioje įskaitoje
* „Libya Desert Challenge 2008“ – 1 vieta absoliučioje įskaitoje
* „BAJA (LT) 2007“ – 1 vieta absoliučioje įskaitoje
* „BAJA (LV) 2007“ – 2 vieta absoliučioje įskaitoje
* „BAJA (BY) 2006“ – 1 vieta absoliučioje įskaitoje
* „Optic Tunis 2006“ – 8 vieta absoliučioje įskaitoje
* „PHARAONS Rally Egypt 2006“ – 7 vieta absoliučioje įskaitoje
* „24 Heures de FRANCE 2006“ – 4 vieta absoliučioje įskaitoje
* „Oman Desert Challenge 2006“ – 2 vieta absoliučioje įskaitoje
* „UAE Dubai Rally 2005“ – 9 vieta absoliučioje įskaitoje

## Šaltiniai

## Nuorodos
Paskutinis atstumtasis (filmas)

**Paskutinis atstumtasis** () – 1993 m. JAV sukurtas televizijos filmas.

## Pagrindiniai aktoriai
: *Aktorius – vaidmuo*
* Mickey Rourke – Grafas
* Dermott Mulroney – Justas
* Ted Levine – Potsas
* John C. McGinley – Vilis
* Steve Buscemi – Filas 

## Turinys

Po pilietinio karo būrys Konfederacijos armijos karių, vadovaujamų Grafo, tapo plėšikais. Po vieno banko apiplėšimo, kurio metu keletas jų buvo sužeista, gaują imasi persekioti šerifas ir banko valdytojas su būriu samdinių. Tarp plėšikų prasideda nesutarimai ir vienas jų, Justas, šauna į Grafą, tačiau šis spėja nukristi nuo olos. Čia jį randa persekiotojai ir Grafas pasisiūlo padėti sugauti buvusius bendražygius. Šerifas nenoromis sutinka, tačiau laiko Grafą surakintą antrankiais.

Keliantis per upę, plėšikai užpuola persekiotojus ir šie priversti trauktis. Sumaištyje Grafas nužudo šerifą, o likę be vado, vyrai pradeda maištauti ir prieš bankininką. Pasinaudojęs aplinkybėmis ir įtaiga, Grafas netrunka ne tik būti išlaisvintas, bet ir imasi vadovauti būriui. Persekiojimas tęsiasi ir po keleto susidūrimų upę, žyminčią sieną su Meksika, pasiekia tik Justas ir Grafas, kur jų laukia lemiamas mūšis...
Rūgštusis cukrus

**Rūgštusis cukrus** () – maisto ingredientas, naudojamas suteikti rūgštų skonį. Gaminamas iš cukraus ir citrinos ar vyno rūgšties. Rūgščiuoju cukrumi barsto kai kuriuos saldainius, pvz., *Sour Patch Kids*.

Suvalgius daug juo parūgštintų saldainių rūgštis gali suerzinti liežuvio gleivinę, taip pat sukelti rūgštinę dantų eroziją.

Į rūgštųjį cukrų dedama priedų, apsaugančių nuo sulipimo ir oro drėgmės sugėrimo.

## Nuorodos
Vasaros meilė

**Vasaros meilė** () – 1970 m. Italijoje sukurtas veiksmo filmas apie automobilių lenktynes.

## Pagrindiniai aktoriai
: *Aktorius – vaidmuo*
* Lang Jeffries – Džonas Ly Skotas
* Erna Schurer – Šeila
* Maurizio Bonuglia – Dastinas Ričis
* Edwige Fenech – Kora

## Turinys

Buvęs garsus lenktynininkas Džonas Skotas pakviečiamas į komandą, kad padėtų tobulėti jaunam karštakošiui Dastinui Ričiui. Komandai keliaujant po Europą ir dalyvaujant įvairiuose lenktynių etapuose, Skoto žmona Šeila susižavi Ričiu...
Rembo: pirmasis kraujas

**Rembo: pirmasis kraujas** () – 1982 m. JAV veiksmo filmas, režisuotas Ted Kotcheff. Prie scenarijaus rašymo prisidėjo ir pagrindinį vaidmenį filme atliko Sylvester Stallone. Filmas pastatytas pagal to paties pavadinimo 1972 m. David Morrell romaną. Tai yra pirmoji „Rembo“ serijos dalis.

Filmas susilaukė sėkmės ir tapo vienu veiksmo filmų pradininkų. Iš viso buvo sukurtos penkios „Rembo“ serijos dalys.

2008 m. „Empire“ žurnalo 500 geriausių visų laikų filmų sąraše šis filmas užėmė 253 vietą.

Pirmoji „Rembo“ dalis sulaukė daugiausiai teigiamų kritikų komentarų lyginant su kitomis serijos dalimis.

## Siužetas

Buvęs JAV specialiųjų pajėgų Vietnamo karo veteranas Džonas Rembo klajoja po JAV, ieškodamas savo buvusių kovos draugų. Viename provincijos miestelyje jį palaikęs valkata užkabina arogantiškas šerifas W. Tislis, išveža iš miesto bei liepia daugiau atgal nebegrįžti. Tačiau Dž. Rembo nepaklūsta, o šerifas jį suima. Areštinėje vietos policininkai sumuša Dž. Rembo, kuris pabėga, pavogęs motociklą, į kalnus. Policija surengia jo gaudynes. Į Dž. Rembo, bandantį nusileisti nuo uolos, policija šaudo iš sraigtasparnio. Dž. Rembo, pasislėpęs už kedro, meta akmenį į sraigtasparnio kabiną ir pataiko. Šaudęs policininkas iškrenta ir žūsta, sraigtasparnis sudūžta. Policija tęsia Dž. Rembo persekiojimą miške. Jo metu, Dž. Rembo sužeidžia penkis policininkus ir sugavęs šerifą pagrasina jam karu. Tačiau šerifas, grįžęs į areštinę, iškviečia į pagalbą JAV Nacionalinės gvardijos karius. Tuo pat metu į miestelį atvyksta buvęs Dž. Rembo vadas S. Trautmanas ir bando derėtis su Dž. Rembo. Nacionalinės gvardijos kariai, pasiklausę S. Trautmano ir Dž. Rembo pokalbio, aptinka bėglį miške. Apšaudomas Dž. Rembo per apleistą šachtą išeina į kelią, kur sutinka karių koloną. Jis užgrobia ginkluotą sunkvežimį, naktį įsiveržia į miestelį ir susproginęs degalinę, elektros transformatorių, apšaudo policijos areštinę. Patekęs į policijos apsuptį, po derybų su S. Trautmanu, Dž. Rembo pasiduoda.

## Pagrindiniai aktoriai
: *Aktorius – vaidmuo*
* Sylvester Stallone – John Rambo
* Richard Crenna – Sam Trautman
* Brian Dennehy – Sheriff Will Teasle
* Bill McKinney – Dave Kern
* Jack Starrett – Arthur „Art“ Galt
* Michael Talbott – Balford
* Chris Mulkey – Ward
* John McLiam – Orval
* Alf Humphreys – Lester
* David Caruso – Mitch
* David L. Crowley – Shingleton
* Don MacKay – Preston

## Šaltiniai
Bir Lehlu

**Bir Lehlu** (; ) – miestelis ir savivaldybė šiaurės rytinėje Vakarų Sacharos dalyje. 236 km nuo Smaros miesto, šalia pasienio su Mauritanija, Polisario kontroliuojamoje teritorijoje. Bir Lehlu yra ambulatorija, mokykla ir mečetė. Regione įsikūręs 5-asis karinis Sacharos Arabų Demokratinės Respublikos štabas.

Bir Lehlu, išvertus iš arabų kalbos, reiškia *saldų vandens šaltinį*.


BirLehlu.jpg|Degalinė Bir Lehlu
Darsūniškio akmuo

**Darsūniškio akmuo** – saugomas geologinis gamtos paveldo objektas, esantis Kaišiadorių rajone, Kruonio seniūnijoje, Darsūniškyje. Paskelbtas saugomu Kaišiadorių rajono savivaldybės tarybos 1992 m. spalio 1 d. sprendimu Nr. 231.

Akmuo guli kelio  dešinėje pusėje, miestelio prieigose (nuo Kruonio pusės) esančioje pakelės aikštelėje. Jis stūkso pakylėtas ant betoninio pagrindo. Informaciniu ženklu nepažymėtas. Anksčiau prie jo buvo pritvirtinta memorialinė lenta apie čia vykusių Antrojo pasaulinio karo pabaigos (1944 m. vasaros) mūšius. Už akmens – regykla į Nemuną. Akmuo atgabentas iš kitur.  

## Duomenys

* Aukštis – 160 cm
* Ilgis – 290 cm
* Plotis – 220 cm

Darsūniškio miestelyje yra įvairiomis progomis pastatyti dar keli masyvūs akmenys. 1997 m. atidengtas akmuo Darsūniškio 250 metų jubiliejui (prie mokyklos), 2000 m. - Darsūniškio piliavietei pažymėti (Nemuno pakrantėje).   

## Literatūra

* Vidmantas Malinauskas. *Kaišiadorių rajono gamtos paminklai*. 1996, Kauno raj.: Lututė ISBN 9986-756-00-6

## Šaltiniai

## Nuorodos

* Saugomų teritorijų valstybės kadastras  
* Apie Darsūniškio akmenį ''Kaišiadorių enciklopedijoje''
* Turistinis maršrutas: Kruonis–Kalviai–Vilūnai–Darsūniškis
* Lankytinos vietos: Darsūniškio akmuo (''lithuania.travel'')
Nacionalinis kino registras

**Nacionalinis kino registras** – kino filmų, Jungtinių Amerikos Valstijų Nacionalinės kino išsaugojimo valdybos (NFPB) atrinktų išsaugoti Kongreso bibliotekoje, registras. NFPB 1988 m. įsteigė Nacionalinį filmų išsaugojimo aktą, kuris buvo įgaliotas iš naujo Kongreso aktais 1992, 1996, 2005 ir 2008 m. 1996 m. aktu taip pat buvo įsteigtas Nacionalinis filmų išsaugojimo fondas, kuris, nors ir susijęs su NFPB, lėšų gauna iš privataus sektoriaus.

Kasmet NFPB į registrą įtraukia po 25 „kultūriškai, istoriškai ar estetiškai reikšmingus filmus“. Kad filmas būtų įtrauktas į registrą, jis turi būti nenaujesnis nei 10-ties metų. Pirmą kartą, 1989 m., rengtoje filmų atrankoje visuomenė pasiūlė beveik 1 000 filmų kandidatų. Tuomet NFPB nariai slaptu balsavimu išrenka galimus kandidatus. Nuo 1997 m. visuomenė gali pasiūlyti iki 50-ties nominantų per metus.

NFR apima filmus nuo Holivudo klasikų iki nežinomų autorių filmų. Filmas kandidatas neprivalo būti pilnametražis ar jau rodytas kino teatro ekranuose. Registre įtraukti kino kronikos, begarsiai filmai, eksperimentiniai filmai, trumpametražiai filmai, filmai be autorinių teisių apsaugos, namų gamybos filmai, dokumentiniai filmai, nepriklausomi filmai, televizijos filmai ir muzikiniai klipai. 2013 m. duomenimis, registre yra įtraukti 625 filmai.

## Išnašos

## Nuorodos
* Oficiali svetainė
Kaukinės liepos

**Kaukinės liepos** – saugomi botaniniai gamtos paveldo objektai, esantys Kaišiadorių rajono ir Elektrėnų savivaldybės paribyje, Žiežmarių apylinkės seniūnijoje, Kaukinės kaime, apie 4 km į šiaurę nuo Beižionių. Liepos auga prie nedidelio Kaukinės ežero. Jos yra saugomos Kaišiadorių rajono savivaldybės nuo 1993 m.

Išskirtinio amžiaus ir išvaizdos, dvikamienes liepas skyrė apie 100 m ilgio pakrantės ruožas. Pirmoji augo šiauriniame ežerėlio pakraštyje, buvo džiūvanti. 2021 m. rugpjūčio 12 d. ji nulūžo nuvirsdama į vandenį. 2023 m. duomenimis, buvo išlikęs sunykusio medžio kelmas. Antroji liepa auga kitapus pakrantėje stovinčio partizanų kryžiaus, rytiniame krašte (šioje vietoje įrengtas pakrantės tiltelis), žaliuojanti. Pastatytas informacinis ženklas.

## Duomenys

**Pirmosios liepos** amžius siekė apie 100 metų, aukštis – apie 35 m. Liepa dvikamienė. Pirmojo kamieno apimtis 270 cm, skersmuo 86 cm; antrojo apimtis – 250 cm, skersmuo 80 cm.

**Antroji liepa** irgi yra apie 100 metų, tačiau 5 m žemesnė už pirmąją. Ji taip pat dvikamienė: pirmojo kamieno apimtis – 275 cm, skersmuo – 88 cm, antrojo apimtis – 240 cm, skersmuo – 76 cm. Bendras jos kamienų skersmuo 164 cm, apimtis siekia 5,15 m


Kaukinė. I liepa.JPG|Pirmoji liepa 
Kaukinė, II liepa, kamienas.JPG|Prie antrosios liepos


## Literatūra

* Vidmantas Malinauskas. *Kaišiadorių rajono gamtos paminklai*. 1996, Kauno raj.: Lututė ISBN 9986-756-00-6

## Šaltiniai

## Nuorodos

* Saugomų teritorijų valstybės kadastras 
* Kaišiadorių rajono gamtos paveldas
* Apie Kaukinės liepas ''Kaišiadorių enciklopedijoje''
Stanislovas Liubomirskis

**Stanislovas Liubomirskis** (, 1704–1793 m. birželio 19 d.) – stambus Lenkijos magnatas, Sadecko seniūnas (1735 m.), Karūnos didysis pastalininkas (1738 m.), Braclavo (1764–1772 m.) ir Kijevo vaivada (1772–1785 m.).

## Biografija

Kilo iš Višnioveckių linijos kunigaikščių Liubomirskių giminės. Sandomiro vaivados Jurgio Aleksandro Liubomirskio (1669–1735) ir Joanos Karolinos fon Štokchauzen jaunesnysis sūnus.

1735 metais Stanislovas Liubomirskis gavo valdyti Sadecko seniūniją, kurią 1754 metais perdavė Malachovskiams. 1738 ir 1740 metais buvo išrinktas pasiuntiniu į seimus. 1738 m. birželio 29 d. gavo Karūnos didžiojo pastalininkio pareigybę.

1744 metais Stanislovas Liubomirskis tapo Baltojo erelio ordino kavalieriumi. Konfliktavo su savo kaimynais, magnatais Potockiais ir Jablonovskiais. 1764 metais pretendavo į Lenkijos karaliaus sostą. 1764 m. gruodžio 15 d. naujas Lenkijos karalius Stanislovas Augustas Poniatovskis paskyrė Stanislovą Liubomirskį į Braclavo vaivadas. 1766 metais buvo apdovanotas Šv. Stanislovo ordinu.

Simpatizavo Baro konfederacijai, bet prie jos neprisijungė. Nežiūrint į tai, kai kurie jo dvaro įgulos kariai kovojo Baro konfederatų pusėje. 1772 m. spalio 29 d. gavo Kijevo vaivados pareigybę. 1773–1775 metų seime įėjo į parlamento delegacijos, priverstos spaudžiant Rusijos, Prūsijos ir Austrijos diplomatų sutikti pirmam ATR padalijimui, sudėtį. 1785 metais atsisakė Kijevo vaivados pareigybės.

1738 metais po savo tėvo mirties paveldėjo stambias valdas Sandomiro ir Kijevo vaivadijose. 1755 metais po savo bevaikio vyresniojo brolio Juzefo mirties gavo valdyti dvarus Voluinėje ir Podolėje. Buvo vienas iš stambiausių ATR magnatų. Jam priklausė 31 miestas ir 738 kaimai, tame tarpe Dubnas, Rivnė ir Svida. Liubomirskių dvaro Lvove statybos užsakovas.

## Šeima ir vaikai

1740 metais vedė Liudviką Pociejutę (m. 1786), Lietuvos didžiojo sargybinio Antano Pociejaus (m. 1749) ir Rozalijos Zagorovskaitės dukterį. Vaikai:

* Pranciškus Ksaveras (1747–1819), Rusijos armijos generolas-leitenantas
* Juzefas (1751–1817), Kijevo kaštelionas ir Lenkijos armijos generolas-leitenantas
* Aleksandras (1749–1808), Kijevo kaštelionas ir Prancūzijos armijos generolas
* Mykolas (1752–1825), Lenkijos armijos generolas-leitenantas
* Liudvika (m. 1829), nuo 1775 metų grafo Juzefo Makarrjaus Potockio (m. 1821) žmona.

## Nuorodos
* Kunigakščių Liubomirskių genealogija .

|-
Šiupinys

**Šiupinys** – lietuvių valgis. Tai riebus patiekalas, gaminamas iš įvairių kruopų (paprastai miežinių – grucės), pupų, žirnių, pjaustytų arba trintų bulvių bei kiaulienos atraižų (ausų, kojų, galvos), kartais dar dedama miltų.

Šiupinys minimas jau Donelaičio „Metuose“. Gamintas per šventes (ypač Užgavėnes, Kalėdas), darbų pabaigtuves. Klaipėdos krašte buvo valgomas užgeriant kava arba alumi.

## Šaltiniai
Širvinas

**Širvinas** – ežeras Lietuvoje, Vilniaus rajono šiaurėje, 3,5 km į pietus nuo Dubingių, 1 km į pietus nuo Asvejos atšakos. Ežeras netaisyklingo pavidalo, turi keletą didelių įlankų. Ilgis iš šiaurės vakarų į pietryčius 1,53 km, plotis iki 0,7 km. Altitudė 166 m. Ežero gylis siekia 11,5 m. Krantai daugiausia pelkėti, žemi. Pietinė pakrantė miškinga, vakarinėje ir šiaurinėje pakrantėse plyti pievos ir auga miškeliai. Dugną dengia sapropelingo molio sluoksnis.

Į Širviną suteka 3 upeliai, vienas jų iš gretimo Karnelio ežero. Rytuose išteka A-1 upelis į Liminėlio ežerą (toliau jungiasi su Virangliu ir Asveja).

Prie Širvino įsikūrę kaimai: Greičiūniškės, Stankai, Lygialaukis.

Ežerėvardis (šaltiniuose minimas nuo 1784 m. kaip *Szyrwin*) kildinamas iš žodžio *širvas* („širmas, šyvas, pilkšvas“).

## Šaltiniai
Norūnų miško eglė

**Norūnų miško eglė** – aukščiausia Lietuvos eglė, auganti Alytaus rajone, Miroslavo seniūnijoje, Alytaus miškų urėdijos Dzirmiškių girininkijos (42 kv., 8 skl.) teritorijoje, Balkasodžio valstybiname botaniniame draustinyje, Norūnų miške. Iki nukirtimo 2010 m. antra pagal aukštį buvo laikoma Gelgaudiškio eglė (Šakių raj.).

Eglė paskelbta saugomu valstybės gamtos paveldo objektu 1999 m., gamtos paminklu – 2000 m.

Eglė auga nuošalioje vietoje, pasiekiama iš kelio  pasukus Balkasodyje pietryčių kryptimi pagal kelio nuorodą (1 km) miško gruntiniu keliu link eglės. Miške iš kelio sukama į dešinę ties ryškiais dažais  pažymėta vieta, pavažiuoti apie 200 m. Paminklinis medis pamatomas paėjus šlaitu žemyn, Urkupio upelio krante. Nors ji įspūdingo aukščio, bet aukščiu greta kitų augančių eglių pastebimai neišsiskiria. Medis yra pasiekęs gamtinę brandą. Turi vieną kamieną, tačiau auga trijų medžių grupėje.

## Duomenys

* Medžio rūšis – paprastoji eglė (*Picea abies (L.) H.Karst.*)
* Kamieno apimtis 1,3 m aukštyje – 2,05 m
* Aukštis – 44,3 m
* Amžius – 102 metų (2021 m.)

## Pastabos

## Šaltiniai

## Nuorodos

* Norūnų miško eglė (Aukščiausia Lietuvos eglė) *arsck.lt*
* Įspūdingiausios Lietuvos eglės
Chlumecas prie Cidlinos

**Chlumecas prie Cidlinos** (; ) – miestas Hradec Kralovės krašte, Čekijoje. 5 372 gyventojai (2012 m. duomenys). Įsikūręs netoli Hradec Kralovės, Cidlinos ir Bystršicės upių santakos. Iškilęs vidutiniškai 206 m virš jūros lygio, apsuptas sodų. Miestas dažnai vadinamas „miestu soduose“.

## Istorija
Manoma, kad gyvenvietė, o vėliau ir miestelis įkurtas XI a. ant Chlumo kalvos. Rašytiniuose šaltiniuose pirmą kartą paminėtas 1110 m. Iki 1918 m. priklausė Austrijos imperijai.

## Žymūs žmonės
* Václav Pilař – čekų futbolininkas.

## Galerija

Chlumec - Karlova koruna.jpg|Karlova Korunos pilis
Chlumec - panoramaa.jpg|Miesto panorama
Klášter Loreta v Chlumci nad Cidlinou.jpg|Muziejus
Richnovas prie Knežnos

**Richnovas prie Knežnos** (; ) – miestas Hradec Kralovės krašte, Čekijoje. Nutolęs 32 km į vakarus nuo Hradec Kralovės. Richnovo prie Knežnos rajono administracinis centras. Apsuptas mažų miestelių. 11 247 gyventojai (2013 m. duomenys).

## Istorija
Gyvenvietė buvo įkurta kolonizuojant Orlicės kalnus (), kai Heržmanas iš Drnholcės () gavo žemės ruožą iš karaliaus Otokaro II. Rašytiniuose šaltiniuose pirmą kartą paminėtas 1258 m. vasario 1 d. dokumente. Iki 1918 m. priklausė Habsburgų monarchijai.

## Galerija

Rychnov nad Kněžnou from air K2-8.jpg|Richnovas prie Knežnos
Rychnov Castle.jpg|Pilis
Hotel Havel in Rychnov.jpg|„Havel“ viešbutis
Rychnov Synagogue.jpg|Sinagoga
Šimkaičių miškas

**Šimkaičių miškas** – miškas Lietuvoje, Jurbarko rajone, 10 km į šiaurės vakarus nuo Skirsnemunės, į pietus ir vakarus nuo Šimkaičių. Priklauso Raseinių miškų urėdijai, Šimkaičių ir Šapališkių girininkijoms. Apima 38,5 km² plotą.

Šimkaičių miškų masyvą sudaro Šimkaičių, Vidgirio ir Pavidaujo miškai. Būdingas lygus paviršius, dalis miškų nusausinta. Vyrauja velėniniai jauriniai glėjiški priemoliai ir priesmėliai. Mišku teka Mituvos baseino upės – Vidauja ir jos intakas Vidaujaitė, Tidikas. Upelių vagos sureguliuotos.

Medynai:
* eglynai: 38 %
* beržynai: 33 %
* juodalksnynai: 22 %
* uosynai: 4 %
* drebulynai: 3 %

Jaunuolynai sudaro 15 % medynų, pusamžiai medžiai 51 %, pribręstantys 24 %, brandūs 10 %.

Šimkaičių miške gausu šernų, elnių, briedžių, stirnų, sutinkami kiškiai, lapės, usūriniai šunys, voverės, kiaunės, slankos, jerubės, ondatros.

Mišką kerta kelias . Greta įsikūrę kaimai: Šimkaičiai, Pavidaujys, Vidgiris, Apolonovka, Šapališkė.

## Šaltiniai
Šiluvos tyrelis

**Šiluvos tyrelis** – durpynas Lietuvoje, Kelmės rajone, 4 km į pietryčius nuo Tytuvėnų, 1 km į šiaurės rytus nuo Šiluvos, Tytuvėnų regioniniame parke. Plotas – 12,75 km² (eksploatuojamas 9,64 km²). Tyrelis susidaręs tarpgūbrinėje dauboje. Didesnioji jo dalis buvo išgaubta plynraistinė aukštapelkė su ežerokšniais ir duburiais pietvakariuose. Pietiniai, vakariniai ir šiaurės rytiniai pakraščiai žemapelkiniai. Vidaus sausumos sudaro 4 ha.

Šiluvos tyrelis yra Nevėžio ir Dubysos vandenskyroje. Iš jo išteka Lapišė, Sandrava, Šušvė. Toliau šiaurėje plyti Tytuvėnų tyrelis.

Durpių klodo storis vidutiniškai 3 m (didžiausias 7,5 m). Durpių vidutinis susiskaidymas 27 %, drėgnumas 90 %, peleningumas 4,7 %. 75 % durpių yra aukštapelkinio, 20 % žemapelkinio, 5 % mišraus pobūdžio. Durpės aukštapelkės viduryje fuskuminės ir mediuminės, pakraščiuose – pušinės kimininės, žemapelkėje – medieninės viksvinės. Tyrelio dugną dengia smėlis, o po durpėmis glūdi iki 2,8 m storio sapropelio sluoksnis.

Šiluvos tyrelyje durpynas kasamas nuo 1967 m.

## Šaltiniai
Tifaritis

**Tifaritis** (dar varčiamas kaip **Tifarita**; ) – miestelis ir savivaldybė šiaurės rytinėje Vakarų Sacharos dalyje. Nutolęs 15 km į šiaurę nuo pasienio su Mauritanija. Polisario kontroliuojamoje teritorijoje. Tifarityje yra ligoninė, mokykla, mečetė ir muziejus. Turi apie 3 000 gyventojų (2010 m. duomenys). Mieste įsikūręs 2-asis karinis Sacharos Arabų Demokratinės Respublikos štabas.


Hospital de navarra tifariti rasd.jpg|Nevaros ligoninė


## Nuorodos
* Nuotraukų galerija
Druskelės šaltinis

**Druskelės šaltinis** trykšta Alytaus rajone, Miroslavo seniūnijoje, Alytaus miškų urėdijos Dzirmiškių girininkijos (371 kv., 4 skl.) teritorijoje, Norūnų miške, Balkasodžio kaime. Nuo 1985 m. paskelbtas hidrogeologiniu gamtos paminklu.

Druskelės šaltinis randamas Nemuno upės kairiajame krante, į šiaurės rytus nuo Balkasodžio kolektyvinių sodų. Pasiekiamas nuo soduose esančios Miško gatvelės kampo, įeinant į mišką ties kraštine sodyba pro tinklinės tvoros vartelius, paėjus apie 300 m link Nemuno. Šaltinio prieigose prie žemėjančio šlaito pastatyta lenta su išsamia informacija. Versmės vieta nėra labai vaizdinga, upelio aplinka išlikusi nepakeista. Šaltinis yra kylantis, išteka sufoziniame cirke, kurio forma artima apskritimui. Druskelės pavadinimas siejamas dėl šaltinio sūraus vandens. 

## Istorija
Praeityje, kai trūkdavo druskos, vietinių apylinkių gyventojai šaltinio vandenį gabendavosi į namus statinėmis maistui gaminti. Šiais ir greta esnčiais šaltinėliais buvo susidomėta dar 1787 m. LDK kancleris J. Chreptavičius ir Vilniaus universiteto rektorius Martynas Počobutas čia atsiuntė farmacininką J. Sartorijų ir fiziką J. Mickevičių ištirti mineralinių vandenų. Šaltinėliais domėtasi XIX ir XX a.

Gyva legenda tarp senųjų vietos gyventojų, šį šaltinį dar vadinančiu Balandėlės šaltiniu, kad kadaise šiuose kraštuose gyveno graži mergelė Balandė. Priešams užpuolus kraštą, žuvo visi jos brangiausi žmonės. Tai sužinojusi, mergelė ilgai ir graudžiai raudojo sūriomis ašaromis. Dievai, matydami tokį skausmą, pavertė ją balandėle, kad skrajojant tas skausmas sumažėtų. O toje vietoje, kur ji raudojo, ištryško sūrus šaltinėlis, kurį žmonės praminė Balandėlės šaltiniu.

## Duomenys
Šaltinio vanduo bespalvis, skaidrus ir sūroko skonio, primenančio Birštono mineralinius vandenis, jo temperatūra siekia apie +7,5ºC. Vanduo vidutinio kietumo, pagal cheminę sudėtį – natrio, kalcio, magnio, hidrokarbonatinis - chloridinis.Tokia vandens mineralizacija yra unikali, galima dėl iš gelmių per tektoninius lūžius prasiskverbiančio sūraus vandens. Iš po žemių kas sekundę išsiveržia apie 0,1-1 l vandens.

* Teritorija – 0,002 ha
* Šaltinio plotis – 0,5 m
* Šaltinio gylis – 0,2 m
* Vandens temperatūra – +7,5ºC
* Debitas – 79,5 m³ per parą (1994 m. duom.)
* Mineralizacija – 2138 mg/l (1994 m. duom.)

## Nuorodos

* Saugomų teritorijų valstybės kadastras  
* Alytaus rajono gamtos aminklai: Druskelės šaltinis
Kietas riešutėlis

**Kietas riešutėlis** () – 1988 m. JAV veiksmo filmas, režisuotas John McTiernan. Filmas pastatytas pagal to paties pavadinimo 1979 m. Roderick Thorp romaną „Nothing Lasts Forever“. Tai yra pirmoji šios serijos dalis.

Filme pasakojama istorija, kaip policininkas John McClane (B. Willis) gelbėja žmones viename iš Los Andželo dangoraižių juos užgrobus teroristinei grupei.

Filme pagrindinį vaidmenį atliko Bruce Willis. Tai buvo pirmasis tokio tipo jo vaidmuo, iki tol jis buvo žinomas kaip komedijų aktorius TV serialuose.

Su 28 mln. JAV dolerių biudžetu filmas susilaukė pozityvių įvertinimų iš kritikų bei žiūrovų, jo pelnas siekė 140 mln. JAV dolerių. Po šio filmo B. Willis tapo veiksmo filmų žvaigžde, o filmas sulaukė kelių pratęsimų, taip pat pagal jį sukurtas vaizdo žaidimas, išleista komiksų knyga.

## Filmo tematika
Dr. Nijolė Keršytė straipsnyje *Ideologija ir fikcija („Kietas riešutėlis“)* analizavo filmo struktūrą ir siužetą, siekdama parodyti, kaip jame susiduria bent keturios „lokalios ideologijos“: feminizmas, krikščionybė, kapitalistinė bei kairuoliškoji. Iš struktūrinės semiotikos perspektyvos, „Kietas riešutėlis“ įvairiais lygmenimis (nuo paviršinio diskurso iki abstrakčių reikšmių) pateikia *pinigų* ir *galios*, *abibusio pripažinimo*, *darnios komunikacijos* vertybes.

Filme esanti erdvė, objektai, veikėjai bei jų veiksmai atskleidžia bent keletą dvilypumų: integralios visumos (koordinuotai veikianti „teroristų“ grupė) ir padalytos visumos (Los Andželo policijos ir FTB nesutarimai, savanaudiški žurnalistų veiksmai), racionalumo ir chaotiškumo, programavimo (FTB agentų „vadovėlinė“ reakcija) ir derinimosi (Johno ir pagrobėjų prisitaikymas prie kintančios situacijos), erdvės statiškumo ir dinamiškumo.

## Pagrindiniai aktoriai

: *Aktorius – vaidmuo*
* Bruce Willis – John McClane
* Alan Rickman – Hans Gruber
* Alexander Godunov – Karl
* Bonnie Bedelia – Holly Gennaro-McClane
* Reginald VelJohnson – Al Powell
* Paul Gleason – Dwayne T. Robinson
* De'voreaux White – Argyle
* William Atherton – Richard Thornburg
* Hart Bochner – Harry Ellis
* James Shigeta – Joseph Yoshinobu Takagi
* Andreas Wisniewski – Tony
* Clarence Gilyard – Theo

## Šaltiniai
Varkalių akmenys (reikšmės)

**Varkalių akmenys** – Kaišiadorių rajono savivaldybės saugomi geologiniai gamtos paveldo objektai, pasklidę po Varkalių kaimo  (Nemaitonių sen.) apylinkes:

* Varkalių I akmuo
* Varkalių II ir III akmenys – abu akmenys guli greta
* Varkalių IV akmuo
* Varkalių miško akmuo
Varkalių I akmuo

**Varkalių I akmuo** – masyvus akmuo, saugomas geologinis gamtos paveldo objektas, esantis Varkalių kaime, Nemaitonių seniūnijoje, Kaišiadorių rajone. Paskelbtas saugomu Kaišiadorių rajono savivaldybės tarybos 1992 m. spalio 1 d. sprendimu Nr. 231. 

Akmuo guli atvirame žemėjančiame lauke, už 1 km į vakarus nuo kelio  (ties Varkalių gyvenviete), 350 m į šiaurės vakarus nuo Varkalių II ir III akmenų. Pasiekiamas važiuojant lauko keliais. Žemiau akmens, už 80 m praeina melioracijos griovys, įkalnėje prie kelio, už 120 m stovi negyvenama sodyba. Riedulys nepažymėtas, prigludęs prie šalia kerojančio krūmokšnio.

## Duomenys

Pagal savo tūrį šis akmuo yra trečias Kaišiadorių rajone.

* Ilgis – 1,70 m
* Plotis – 2,45 m
* Aukštis – 3,86 m

## Literatūra

* Vidmantas Malinauskas. *Kaišiadorių rajono gamtos paminklai*. 1996, Kauno raj.: Lututė ISBN 9986-756-00-6

## Šaltiniai

## Nuorodos

* Saugomų teritorijų valstybės kadastras
Varkalių IV akmuo

**Varkalių IV akmuo** – masyvus akmuo, saugomas geologinis gamtos paveldo objektas, esantis Varkalių kaime, Nemaitonių seniūnijoje, Kaišiadorių rajone. Paskelbtas saugomu Kaišiadorių rajono savivaldybės tarybos 1992 m. spalio 1 d. sprendimu Nr. 231.

Akmuo guli šalia pagrindinės Varkalių gyvenvietės, pasiekiamas iš kelio  pasukus lauko keliuku, apie 0,23 km į vakarus, pro gamybinius pastatus (apleistas fermas). Netoliese, už 150 m stovi sodyba. Prie akmens išlikęs senas informacinis ženklas (neįskaitomas).

## Duomenys

Šiam rieduliui būdinga ovali forma, rausva kristalų spalva. Pagal savo tūrį jis yra penktas Kaišiadorių rajone.

* Ilgis – 2,00 m
* Plotis – 3,40 m
* Aukštis – 3,00 m

## Literatūra

* Vidmantas Malinauskas. *Kaišiadorių rajono gamtos paminklai*. 1996, Kauno raj.: Lututė ISBN 9986-756-00-6

## Šaltiniai

## Nuorodos

* Saugomų teritorijų valstybės kadastras
Jurgis Aleksandras Liubomirskis

Kunigaikštis **Jurgis Aleksandras Liubomirskis** (, apie 1669–1735 m. lapkričio 14 d., Varšuva) – ATR valstybinis veikėjas, Karūnos didysis stovyklininkas (1703–1729 m.), Sandomiro vaivada (1729–1735 m.), Sadecko seniūnas.

## Biografija
Lenkijos kunigaikščių Liubomirskių giminės atstovas, herbo „Šreniava“ savininkas. Sadecko ir Prejaslavlio seniūno Aleksandro Mykolo Liubomirskio (m. 1675) ir Katerinos Anos Sapiegaitės (m. po 1699) vyresnysis sūnus.

1675 metais po tėvo mirties Jurgis Aleksandras su dviem broliais ir seserimi perėjo į savo dėdės Jeronimo Augustino Liubomirskio globą. 1694 metais buvo pristatytas karaliaus dvare kaip Sadecko seniūnas. 1697 metais elekciniame seime Jurgis Aleksandras Liubomirskis palaikė Prancūzijos princo Francua Lui de Burbon-Konti kandidatūrą, bet vėliau perėjo į Saksonijos kurfiursto Augusto II Stipriojo pusę. 1702 metais gavo Karūnos didžiojo stovyklininko pareigybę.

1704 metais Jurgis Aleksandras Liubomirskis nusprendė palaikyti Stanislovo Leščinskio kandidatūrą į Lenkijos karaliaus sostą, bet liko su savo kariuomene rinkimų lauke. 1706 metais po savo dėdės, Karūnos didžiojo etmono ir Krokuvos kašteliono Jeronimo Augustino Liubomirskio mirties, perėjo į Augusto Stipriojo pusę. 1709 metais po Augusto Stipriojo restauracijos į Lenkijos sostą perėjo į jo opoziciją. Daug kartų buvo renkamas pasiuntiniu (deputatu) į seimą nuo Sandomiro vaivadijos. 1729 metų gegužės 9 d. gavo Sandomiro vaivados pareigybę, bet pasiliko opozicijoje Augustui Stipriajam.

## Šeima ir vaikai
Buvo vedęs du kartus. Jo pirma žmona buvo baronaitė Johana fon Starzhausen, nuo santuokos su ja turėjo dukterį ir du sūnūs:

* Ana Karolina Liubomirskaitė, Breto-Kujavijos vaivados Antonijaus Juzefo Dambskio (1706–1771) žmona
* Stanislovas Liubomirskis (1704–1793), Karūnos didysis pastalininkas (1739), Braclavo vaivada (1764–1772) ir Kijevo vaivada (1772–1785), Sadecko seniūnas
* Juzefas Liubomirskis (m. 1755), Lietuvos didysis pastalininkas (1744)

Antrą kartą vedė Anellę Terezę Michovskaitę, nuo santuokos su kuria palikuonių neturėjo.

## Nuorodos
Laurynas Lopas

**Laurynas Lopas** (1878 m. Lieporuose, Lietuva – 1953 m. spalio 16 d. Macikuose, Lietuva) – veterinarijos gydytojas, politikas, visuomenės veikėjas.

## Biografija

Gimė 1878 m. lapkričio 20 d. Stabovčyznos (Dvareliškiai) kaime (Kriukų vls.). Baigė Mintaujos gimnaziją ir įstojo į Kauno dvasinę kunigų seminariją, iš kurios išėjo – atsisakė šventinimų. Tais pačiais metais įstojo į Tartu universiteto veterinarijos fakultetą. 1906 m. buvo išrinktas į pirmąją Rusijos valstybės dūmą nuo Kauno gubernijos valstiečių sąjungos kaip vienas iš septynių lietuvių atstovų. Nuo 1909 m. tęsė mokslą Tartu veterinarijos institute ir su pagyrimu jį baigė 1911 metais. Studijų laikais vertėsi privačiomis pamokomis, fotografavo, taisė laikrodžius. Per atostogas gimtajame krašte dalyvavo rengiamuose lietuviškuose vakaruose. 1912 m. apsigyveno Joniškyje ir dirbo privačios praktikos veterinarijos gydytoju. Kilus I pasauliniam karui, 1914 m. mobilizuotas į Rusijos imperijos kariuomenę, turėjo majoro laipsnį. 1917 m. Kalugoje dalyvavo lietuvių karo pabėgėlių veikloje, organizavo pirmąją pabėgėlių tarybą, buvo jos pirmininku. Paskelbus Lietuvos nepriklausomybę, 1918 m. grįžo į Lietuvą, apsigyveno Joniškyje, dalyvavo vietos savivaldos komitete, dažnai lankydavosi Medvilionių dvare pas Feliksą Daugėlą.

Iki suėmimo 1946 m. aktyviai dalyvavo įvairioje Joniškio visuomeninėje veikloje. 1919 m. buvo vienas Joniškio progimnazijos steigėjų. Jo rūpesčiu pastatyta to meto sanitarinius reikalavimus atitinkanti moderni skerdykla, šv. Vincento draugijos senelių prieglauda, įrengtos Joniškio kapinės. Aktyviai dalyvavo steigiant įvairius kooperatyvus. Būdamas tėvų komiteto narys rūpinosi, kad neturtingi mokiniai būtų atleisti nuo mokesčio už mokslą. 1934 m. priimtas kandidatu į Tautininkų sąjungą ir 1938 m. – į Joniškio miesto šaulių sąjungą. 1940 m. išėjo į pensiją. 1941 m. pirmosios sovietų trėmimo bangos išvengė, nes buvo perkeltas dirbti į Lazdijų rajoną. Per antrąją sovietinę okupaciją, 1944 m. vėl paskirtas Joniškio rajono vyriausiuoju veterinarijos gydytoju. 1946 m. spalio 21 d. suimtas, nuteistas dešimčiai metų kalėti Macikų koncentracijos stovykloje su turto konfiskavimu. Lageryje dirbo sargybinių gydytoju, slaugė senukus tuberkulioziniame skyriuje, atliko mirusių kalinių skrodimus, ir šiems prie kojų į karstus dėdavo butelius su rašteliu apie asmenį, mirties priežastį. Mirė 1953 m. spalio 16 d. Macikų lageryje. 1955 m. palaikai perlaidoti Joniškio kapinėse.

## Nuorodos

* Biografija (rus.)

## Šaltiniai
La Guera

**La Guera** (, , ) – piečiausias Vakarų Sacharos miestas, skalaujamas Atlanto vandenyno, vakarinėje Nuadibu kyšulio dalyje. Nutolęs 15 km į vakarus nuo Nuadibu (Mauritanija). 2002 m. tapo apleistas, iš dalies užpustytas smėlio.

## Istorija
Po derybų su genčių vadais vakarinėje Nuadibu kyšulio dalyje (netoli prancūzų miesto *Port Etienne* (dabar Nuadibu), esančio pusiasalio rytuose), 1920 m. lapkričio 30 d. ispanų kolonistas Francisco Bens įkūrė La Guerą. Mieste pastatytas fortas ir oro bazė.

1924 m. La Guera tapo Ispanijos Rio de Oro kolonijos dalimi. Iki XX a. 8-ojo dešimtmečio veikė La Gueros oro uostas.


Casa del gobierno La Agüera 1.928-1.935.jpg|Ispanijos gubernatoriaus rezidencija. 1935 m.
Rizikos riba

**Rizikos riba** () – 2011 m. JAV sukurtas ir Oskarui nominuotas finansinis trileris, kuriame rodoma prie bankroto atsidūrusios investicinės bendrovės veikla ir bandymai rasti išeitį per 24 valandas.

Filmo pagrindas yra 2007–2008 m. finansinė krizė ir banko „Lehman Brothers“ bankrotas 2008 m.

## Pagrindiniai aktoriai
: *Aktorius – vaidmuo*
* Kevin Spacey – Semas Rodžersas
* Paul Bettany – Vilas Emersonas
* Jeremy Irons – Džonas Tuldas
* Zachary Quinto – Piteris Salivanas
* Demi Moore – Sara Robertson
* Penn Badgley – Setas Bregmanas
* Mary McDonnell – Merė Rodžers
* Stanley Tucci – Erikas Deilas

## Turinys

Vienoje investicinėje kompanijoje pradedamas etatų mažinimas. Atleidžiamas rizikos vertinimo skyriaus vadovas Erikas Deilas išeidamas perduoda duomenų įrašus jaunam kolegai Piteriui Salivanui. Suintriguotas šis lieka po darbo ir pradeda gilintis į gautą informaciją. Po keleto valandų darbo jis supranta, kad kompanijos, kurioje dirba, investicijos į vertybinius popierius yra nieko vertos ir tai gali lemti bendrovės finansinę griūtį. 

Salivanas pasidalina atradimu su savo kolegomis, kurie įsitikina, kad klaidos nėra. Netrukus naktį bendrovėje susirenka visi jos vadovai, kurie turi nuspręsti, ką daryti su turimais vertybiniais popieriais. Žinodami, kad tiesa paaiškės vėliausiai iki pietų, jie priima sprendimą nuo pat ryto parduoti turimus vertybinius popierius bet kokia kaina, nekreipdami dėmesio į būsimas pasekmes ir žalą savo pačių reputacijai...

## Pagrindiniai apdovanojimai
* Oskaras (nominacija) – geriausias originalus scenarijus (J.C. Chandor)
* „Australian Film Institute“ – geriausias scenarijus
* „Australian Film Institute“ (nominacijos) – geriausias filmas ir geriausias režisierius
* Berlyno kino festivalis (nominacija) – geriausias režisierius (J.C. Chandor)
* „Gotham Awards“ (nominacija) – geriausias aktorių ansamblis
* „San Diego Film Critics Society Awards“ (nominacija) – geriausias aktorių ansamblis